**На основу члана 32., 55., 57. и 60. Закона о јавним набавкама ("Сл.гласник РС", број: 124/2012), Дом ученика средњих школа ''Младост'', улица Буцекова бр. 2 (у даљем тексту: Наручилац) објављује:**

**ПОЗИВ ЗА ПОДНОШЕЊЕ ПОНУДА**

**у отвореном поступку јавне набавке ЈНД бр. 1/2015**

**набавкa добара - прехрамбени производи**

**1. Општи подаци о наручиоцу:**

**Назив наручиоца**: Дом ученика средњих школа ''Младост'', Алексинац

**Адреса наручиоца**: Буцекова бр. 2, 18 220 Алексинац

**Врста наручиоца**: просвета, ученички и студентски стандард

**Матични број:**…………………………………………07153333

**Шифра делатности:** ……………………………...…. 5590

**ПИБ:** …………………………………………………. 100303704

**Текући рачун:** ……………………..…………………840-596661-86

**Телефон/факс**: 018/808-600

**Е-пошта**: dommladost@neobee.net

**Контакт особа**: Маја Тончић

**2. Врста поступка јавне набавке:**

 **Предметна јавна набавка се спроводи у отвореном поступку, у складу са Законом и подзаконским актима којима се уређују јавне набавке**

**3. Предмет јавне набавке**

**Врста предмета јавне набавке: добра**

**Опис предмета набавке: прехрамбени производи – намирнице за исхрану ученика у 2015. години**

**Назив из општег речника набавке: храна, пиће, дуван и сродни производи**

**Ознака из општег речника набавке: 15000000**

**4. Не спроводи се резервисана јавна набавка**

**5. Не спроводи се електронска лицитација**

**6. Конкурсна документација може се преузети са Портала Управе за јавне набавке portal.ujn.gov.rs, са интернет стране Дома или непосредно од наручиоца, Дом ученика средњих школа ''Младост'', Буцекова бр.2, 18220 Алексинац**

**7. Набавка је обликована у више партија, од 1 до 11, и то:**

|  |  |  |
| --- | --- | --- |
| Број партије | Назив производа | Назив и ознака из општег речника набавке |
| Партија 1. | Месо и месне прерађевине | **Месо-15110000****Месни производи-15130000** |
| Партија 2. | Живинско месо | **Живинско месо - 15112000** |
| Партија 3. | Риба и рибље прерађевине | **Смрзнута риба - 15221000** |
| Партија 4. | Млеко и млечни производи | **Млеко – 15511000,****Млечни производи 15500000** |
| Партија 5. | Конзумна јаја | **Јаја – 03142500** |
| Партија 6. | Хлеб, брашно, пекарски производи | **15810000** |
| Партија 7. | Смрзнуто пециво | **Пецива-15812000** |
| Партија 8. | Конзервисано поврће | **Конзервисано поврће и/или поврће у конзерви - 15331400**  |
| Партија 9. | Смрзнуто поврће | **Смрзнуто поврће -15331170** |
| Партија 10. | Воће и поврће (свеже) | **Поврће, воће и коштуњаво воће - 03220000** |
| Партија 11. | Остали прехрамбени производи | **Разни прехрамбени производи - 15800000** |

Понуђач је обавезан да попуни све позиције по једној партији.

Понуђач може поднети понуду за сваку партију посебно или за више партија истовремено. Понуђач подноси понуду за минимум једну целокупну партију и то за оквирне количине дате у конкурсној документацији.

Техничке спецификације и количина предмета јавне набавке дефинисане су конкурсном документацијом и дате су оквирно за период трајања уговора, с тим што наручилац задржава право одступања од истих (мање или више) у зависности од потреба. Количине и врсте добара које ће се сукцесивно испоручивати у периоду важења уговора, одређиваће наручилац у складу са својим потребама.

**8. Критеријум за доделу уговора: економски најповољнија понуда**

|  |  |  |
| --- | --- | --- |
| **Ред.****бр.** | **ЕЛЕМЕНТИ КРИТЕРИЈУМА** | **МАКСИМАЛАН БРОЈ БОДОВА** |
| 1. | Понуђена цена | **70** |
| 2. | Период немењања цена | **15** |
| 3. | Рок испоруке | **15** |
| **МАКСИМАЛНО:** | **100** |

**9. Начин подношења понуде и рок за подношење понуде:** Понуђач понуду подноси непосредно или путем поште у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара. Пожељно је да понуђач обрасце и доказе захтеване конкурсном документацијом повеже траком (јемствеником) у целину, тако да се не могу накнадно убацивати, одстрањивати или замењивати поједини листови, односно прилози.

 На полеђини коверте (пошиљке) обавезно навести назив и адресу понуђача, особу за контакт и број телефона лица за контакт као и то да ли понуђач наступа самостално или понуду подноси група понуђача, када је неопходно назначити ко је овлашћени члан групе - представник групе понуђача.

Понуду доставити на адресу: Дом ученика средњих школа ''Младост'', Буцекова бр. 2, 18220 Алексинац, са назнаком: **"Понуда за ЈНД бр. 1/2015, партија бр. \_\_\_ - НЕ ОТВАРАЈ".**

**Понуда се сматра благовременом уколико је примљена од стране наручиоца до 04.03.2015. године до 10,00 часова.**

Наручилац ће, по пријему одређене понуде, на коверти, односно кутији у којој се понуда налази, обележити време пријема и евидентирати број и датум понуде према редоследу приспећа. Понуда се може доставити непосредно у канцеларији секретара Наручиоца , сваког радног дана од 08 до 12 часова. У случају непосредног подношења, Наручилац издаје понуђачу Потврду о пријему понуде где ће се навести датум и сат пријема понуде

Понуда коју Наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се **неблаговременом.**

**10. Место, време, и начин отварања понуда:** Све благовремено приспеле понуде биће јавно отворане у присуству свих заинтересованих лица и Комисије за јавне набавке, у просторијама Дома ученика средњих школа ''Младост'', Буцекова бр. 2, 18 220 Алексинац, последњег дана рока за подношење понуда, односно **04.03. 2015**. године у 10 часова и 30 минута.

**11. Услови под којима представници понуђача могу учествовати у поступку отварања понуда**: У поступку отварања понуда могу активно учествовати само овлашћени представници понуђача. Представник Понуђача пре почетка поступка отварања понуда мора предати Комисији за јавну набавку писано пуномоћје за учешће у поступку отварања понуда, оверено печатом и потписом овлашћеног лица, као и личну карту на увид.

**Рок за доношење одлуке**: 10 дана од дана отварања понуда